Държавен вестник, бр. 80, 2011 г., стр. 45

БРОЙ  80	
Д Ъ Р Ж А В Е Н  В Е С Т Н И К 	
СТР.  45  
АГЕНЦИЯ ПО ГЕОДЕЗИЯ, 
КАРТОГРАФИЯ И КАДАСТЪР
ЗАПОВЕД № РД-16-3
от 27 септември 2011 г.
На основание чл. 35, ал. 1 ЗКИР, както и 
искане до Агенцията по геодезия, картография 
и кадастър, вх. № 10-15-14 от 20.09.2011 г., от на­
чалника на Службата по геодезия, картография 
и кадастър – Плевен, откривам производство по 
създаване на кадастрална карта и кадастрални 
регистри за територията на промишлена зона и 
железопътен ареал, намираща се в строителните 
граници на гр. Червен бряг, община Червен бряг, 
област Плевен. Границите на района за създаване 
на кадастрална карта и кадастрални регистри са: 
кадастрални райони 801, 802, 806 и строителните 
граници на населеното място.
1. Правоспособното лице, на което се въз­
лага изработването на кадастралната карта и 
кадастралните регистри за посочения район, е 
„Геопланпроект“ – ЕАД, вписано в регистъра по 
чл. 12, т. 8 ЗКИР със заповед № 332 от 04.06.2001 г. 
на изпълнителния директор на Агенцията по 
кадастъра.
2. Графикът за извършване на дейностите да 
се обяви в Службата по геодезия, картография 
и кадастър – Плевен, и в общината.
3. В срок 30 дни от обнародването на запо­
ведта собствениците са длъжни да означат на 
свои разноски границите на поземлените имоти, 
намиращи се на територията на района, в съот­
ветствие с актовете за собственост.
Изпълнителен директор: Ал. Лазаров
11117
СТОЛИЧНА ОБЩИНА
РЕШЕНИЕ № 448
от 14 юли 2011 г.
Проект за ПУП – изменение на план за ре­
гулация и застрояване (ИПРЗ) на м. „Складова 
зона „Биримирци“ – бивш стопански двор „Бен­
ковски“, кв. 5, УПИ ІІІ-86 – „За производство и 
склад“, IV-92, 105, 106 – „За производство и склад“, 
VIII-174 – „За производствена дейност и ЖС“, 
IX-CO, улица по о.т. 20а – 20б, район „Сердика“.
Със заявление вх. № ГР-94-Б-55/2009 г. Го­
рянка Григорова Недкова, пълномощник на 
наследниците на Енка Цветанова Денкова, Сте­
фан и Владимир Недкови Коцеви, собственици 
на поземлен имот (ПИ) номер 001089, землище 
Бенковски, иска разрешение за изработване на 
подробен устройствен план (ПУП). Допълнително 
е внесено от собственика мотивирано предложение 
за изменение на план за регулация и застрояване 
(ИПРЗ) на м. „Складова зона „Биримирци“ – бивш 
стопански двор „Бенковски“, кв. 5, УПИ VIII-174, 
и изменение на улична регулация. Поземлен имот 
№ 174 е попълнен в действащия план за регула­
ция от район „Сердика“ със заповед № РД-09-219 
от 18.12.2008 г. Същото е разгледано и прието с 
протокол на ОЕСУТ № ЕС-Г-20 от 2.03.2010 г., 
т. 21. Главният архитект на СО допуска изра­
ботването на ПУП със заповед № РД-09-50-396 
от 15.03.2010 г., в която са указани изискванията 
на отделите в ДАГ. С писмо № ГР-94-Б-55/2009 
от 15.09.2010 г. е внесен за одобряване проект за 
ИПРЗ. Същият е обявен по чл. 128, ал. 3 ЗУТ и 
с писмо № АС-66 02-295-(2) от 15.04 2011 г. район 
„Сердика“ го връща в ДАГ с информацията, че 
при обявяването е постъпило едно възражение. 
С проекта на план за застрояване не се допускат 
намалени отстояния към съседни имоти и сгради, 
включително през улица.
Проектът е съгласуван от Дирекция „Зелена 
система“ при СО на 10.09.2010 г., „ЧЕЗ Разпреде­
ление България“ – АД – 27.08.2010 г., „Софийска 
вода“ – АД – вх. № ТУ-3662 от 24.08.2010 г. Разгле­
дан е и приет от ОЕСУТ с протокол № ЕС-Г-37 
от 3.05.2011 г., т. 31. Взето е решение по постъ­
пилото възражение и на основание чл. 21, ал. 7 
ЗОС изпраща в СОС за одобряване.
Проектната разработка отговаря на изисквани­
ята на устройствена зона № 19 (Пп) от приложени­
ето към чл. 3, ал. 2 ЗУЗСО и на предвижданията 
на ОУП на Столичната община/2009 г. Проект­
ното решение е целесъобразно и в съответствие 
с чл. 129, ал. 1 ЗУТ органът, компетентен да 
одобри проекта за подробен устройствен план, е 
Столичният общински съвет.
На основание чл. 21, ал. 1, т. 11 ЗМСМА, чл. 21, 
ал. 7 ЗОС, Заповед № РД-09-50-3345 от 29.05.2008 г. 
на кмета на Столичната община, чл. 130, ал. 1, 
чл. 134, ал. 2, т. 2 във връзка с чл. 1, ал. 1 и чл. 35 
ЗУТ, приложение към чл. 3, ал. 2, т. 21 ЗУЗСО 
Столичният общински съвет реши:
1. Одобрява проект за изменение на плана 
за регулация на м. „Складова зона „Биримир­
ци“ – бивш стопански двор „Бенковски“, кв. 5, 
УПИ ІІІ-86 – „За производство и склад“, IV-92, 
105, 106 – „За производство и склад“, VIII-174 – „За 
производствена дейност и ЖС“, IX-CO, улица по о.т. 
20а – 20б, по кафявите и зелените линии, цифри, 
текст и защриховки съгласно приложения проект.
2. Одобрява проект за изменение на плана 
за застрояване на м. „Складова зона „Биримир­
ци“ – бивш стопански двор „Бенковски“, кв. 5, 
УПИ VIII и IX съгласно приложения проект без 
допускане на намалени отстояния към съседни 
имоти и сгради, включително през улица.
Въз основа на плана за застрояване не може 
да се издава виза за проектиране, да се одобря­
ва (съгласува) инвестиционен проект или да се 
издава разрешение за строеж с допускане на на­
малени отстояния към съседни имоти и сгради, 
включително през улица.
Решението да се съобщи на заинтересованите 
по реда на чл. 130, ал. 1 ЗУТ.
Решението може да бъде обжалвано по реда на 
чл. 215 ЗУТ пред Административния съд – София-
град, в 30-дневен срок от съобщаването.
Жалбите се подават до район „Сердика“ и се 
изпращат в Административния съд – София-град, 
от отдел „Правен“ на Направление „Архитектура 
и градоустройство“ на Столичната община.
Контролът по изпълнение на решението се 
възлага на Постоянната комисия по устройство 
на територията, архитектура и жилищна политика 
на Столичния общински съвет.
Председател: А. Иванов
11104